Raġel ittieħed l-Isptar Ġenerali t'Għawdex wara li weġġa' waqt li kien qed jaħdem f'garaxx f'Wied Sara, fl-Għasri. Il-każ ġara wara nofsinhar u għal xi 14.45 il-Pulizija kienu infurmati mid-Dipartiment tas-Saħħa, li aktar kmieni kienu assistew raġel li weġġa' għax intlaqat minn biċċa njama li taret minn magna li kien qed jaħdem biha. Issejjaħ tim mediku fuq il-post li taw l-ewwel għajnuna filwaqt li aktar tard, kien iċċertifikat li qed isofri minn ġrieħi serji mill-isptar t'Għawdex. Bil-każ ġiet infurmata l-Maġistrat tal-Għassa, Dr Simone Grech, li ordnat li ssir inkjesta u ħatret diversi esperti sabiex jassistuha. L-investigazzjoni tal-Pulizija għadha għaddejja. Tags: għasri